CELEX: 62010CN0620
Language: fi
Date: 2010-12-27 00:00:00
Title: Asia C-620/10: Ennakkoratkaisupyyntö, jonka Kammarrätten i Stockholm — Migrationsöverdomstolen (Ruotsi) on esittänyt 27.12.2010 — Migrationsverket v. Nurije Kastrati, Valdrina Kastrati ja Valdrin Kastrati

5.3.2011   
            
            
               FI
            
            
               Euroopan unionin virallinen lehti
            
            
               C 72/15
            
         Ennakkoratkaisupyyntö, jonka Kammarrätten i Stockholm — Migrationsöverdomstolen (Ruotsi) on esittänyt 27.12.2010 — Migrationsverket v. Nurije Kastrati, Valdrina Kastrati ja Valdrin Kastrati
   (Asia C-620/10)
   2011/C 72/26
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Kammarrätten i Stockholm — Migrationsöverdomstolen
   
      Pääasian asianosaiset
   
   
      Kantaja: Migrationsverket
   
      Vastaajat: Nurije Kastrati, Valdrina Kastrati ja Valdrin Kastrati
   
      Ennakkoratkaisukysymykset
   
   
               1)
            
            
               Onko asetusta N:o 343/2003 (1) muun muassa sen perusteella, mitä sen 5 artiklan 2 kohdassa säädetään, ja/tai sen perusteella, ettei asetuksessa ole muita säännöksiä turvapaikkahakemuksen käsittelyä koskevan jäsenvaltion velvollisuuden lakkaamisesta kuin sen 4 artiklan 5 kohdan toinen alakohta ja 16 artiklan 3 ja 4 kohta, tulkittava siten, että turvapaikkahakemuksen peruuttaminen ei vaikuta mahdollisuuteen soveltaa asetusta?
            
         
               2)
            
            
               Onko edellä esitettyyn kysymykseen annettavan vastauksen kannalta merkitystä sillä, missä menettelyn vaiheessa turvapaikkahakemus peruutetaan?
            
         
      (1)  Niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio, 18.2.2003 annettu neuvoston asetus (EY) N:o 343/2003 (EUVL L 50, s. 1).